stanford-oval/wikipedia huggingface dataset:
ז'ונאס גונסאלבס אוליביירה
תארים > אישיים

כדורגלן השנה בליגה הברזילאית: 2010
חלוץ השנה בליגה הברזילאית: 2010
פרס ארתור פרישמן: 2010
שחקן השנה בבנפיקה, (פרס קוזמי דמיאו): 2015, 2016, 2017, 2018
שחקן החודש של הליגה הפורטוגלית: פברואר 2015, אפריל 2015, ינואר 2016, פברואר 2016, מרץ 2016, דצמבר 2017, ינואר 2018, פברואר 2018, מרץ 2018
שחקן המשחק של גמר הגביע הפורטוגלי: 2015
פרס אופ"א לשחקן הטוב ביותר בפורטוגל: 2014-15
שחקן השנה בליגה הפורטוגלית: 2014-15, 2015-16
מלך השערים של הליגה הפורטוגלית: 2015-16, 2017-18
ז'אונס במדי ולנסיה
ז'אונס במדי נבחרת ברזיל,2011
מרחק

ערך זה עוסק במושג מרחק באופן כללי. אם התכוונתם למושג בתורת הגרפים, ראו .
מרחקים גדולים כמו המרחק בין קצה האגם לאישה שבתמונה יתוארו על פי רוב במידות אורך של קילומטרים. למרחקים קטנים יותר נהוג להשתמש במידות קטנות יותר
איור המתאר את המרחק ( d) בין שתי נקודות על מישור
מרחק הוא מדד מספרי להפרש בין שני אובייקטים במרחב.
גאומטריה

בישר, המרחק בין שני מספרים ממשיים הוא הערך המוחלט של הפרשם.
במרחב התלת-ממדי המרחק בין שתי נקודות הנתונות בקואורדינאטות קרטזיות:  (x_{1},y_{1},z_{1}) ו- (x_{2},y_{2},z_{2}) הוא:
שני המקרים הם מקרים פרטיים של הגדרת המרחק בין שתי נקודות במרחב אוקלידי  n-ממדי שהיא  \|\mathbf {x} -\mathbf {y} \|, כאשר  \|\cdot \| הנורמה האוקלידית.
מרחק כאורך

במרחב התלת-ממדי (ובכל מרחב אוקלידי) המרחק בין שתי נקודות הוא אורך הקטע המחבר ביניהן. במילים אחרות, המרחק הוא אורך המסלול הקצר ביותר בין שתי נקודות.
קשר זה מצדיק את הגדרת האורך בגאומטריה האוקלידית. הנוסחה מתקבלת ממשפט פיתגורס.
במהלך השנים התפתחו בארצות שונות יחידות מידה לאורך שונות.
הכללה

במתמטיקה ישנו עניין בהגדרת מרחק בין נקודות גם במרחבים נוספים מלבד המרחב האוקלידי. כך למשל בתורת האינפורמציה מקובל להגדיר את ה"מרחק" בין שתי מילים באורך זהה כמספר האותיות שיש לשנות במילה אחת כדי לקבל את המילה השנייה (ראו מרחק המינג).
לצורך זה הוגדר המונח מטריקה כהכללה למרחק האוקלידי. מטריקה היא פונקציה שמתאימה לכל שתי נקודות במרחב מספר אי-שלילי שנקרא "מרחק" ומקיים שלושה תנאים:
המרחק בין שתי נקודות הוא  0 אם ורק אם הן זהות.
המרחק מ- A ל- B שווה למרחק מ- B ל- A (סימטריה).
המרחק הוא הדרך הקצרה ביותר בין שתי נקודות (אי-שוויון המשולש).
מרחב שבו מוגדרת מטריקה נקרא מרחב מטרי והוא דוגמה מרכזית למרחב טופולוגי.
גם את הקשר בין מרחק לאורך ניתן להכליל. מרחב נורמי הוא מרחב וקטורי שבו מוגדרת נורמה  \|\cdot \| (פונקציה שמתאימה לכל וקטור את אורכו). בכל מרחב נורמי אפשר להגדיר מטריקה כך שהמרחק בין שני וקטורים  \mathbf {x}  ו- \mathbf {y}  הוא  \|\mathbf {x} -\mathbf {y} \|. כלומר המרחק בין שני וקטורים הוא אורך ההפרש שלהם.
ראו גם

גאומטריית נהגי המוניות
מרחק צ'בישב
מרחק לוינשטיין
המרחק בין שני מספרים מוגדר כערך המוחלט של הפרשם.
תמיר גלזר

תמיר גלזר (נולד ב-30 במאי 2000 בישראל) הוא כדורגלן ישראלי המשחק בעמדת הקשר האחורי במכבי עירוני פתח תקווה.
קריירת מועדונים

גלזר נולד בתל אביב-יפו, לו אח-תאום כדורגלן עמית גלזר, ואח גדול כדורגלן גם כן, דן גלזר. הם דודניו של הכדורגלן ושוער נבחרות ישראל, דניאל פרץ.
גלזר גדל במחלקת הנוער של מכבי תל אביב.
לקראת עונת 2019/2020 הושאל למשך עונה לבית"ר תל אביב בת ים מהליגה הלאומית. בסך הכל ערך 30 הופעות ליגה במדי הקבוצה.
ב-1 באוגוסט 2020 הושאל למשך עונה להפועל חדרה מליגת העל. ב-9 בנובמבר ערך את הופעת הבכורה שלו בליגה, בהפסד 0–1 להפועל תל אביב במסגרת המחזור השישי לעונת 2020/2021. בסך הכל ערך 27 הופעות ליגה בעונה זו.
ב-12 ביולי 2021 הושאל לעונה נוספת להפועל חדרה.
ב-9 באפריל 2022 פגע גלזר בצורה חמורה בחנן ממן, כדורגלן הפועל חיפה, שנזקק בעקבות כך לניתוח בבטנו.
גלזר התנצל בפני ממן על התקרית לאחר מכן.
ב-11 באוגוסט 2022 הושאל להפועל חיפה מליגת העל, לעונה אחת.
ב-23 ביוני 2023 חזר להפועל חדרה מליגת העל, כשהושאל אליה למשך עונה.
ב-26 ביוני 2024 חתם במכבי עירוני פתח תקווה.
נבחרת ישראל

גלזר ואחיו-התאום עמית גלזר, שניהם שיחקו באותה עת בנבחרת הצעירה של ישראל עד גיל 21.
הערות שוליים

1 2  נדב צנציפר, עומד בפרץ: דניאל פרץ מרשים במכבי ת"א, באתר ynet, 25 בספטמבר 2021
↑  ירדן בלחסן, ‏תמיר גלזר הושאל לעונה נוספת להפועל חדרה, באתר ONE‏, 12 ביולי 2021
↑  דורון בן דור, ‏זעם בהפועל חיפה על גלזר: "נכנס כמו נינג'ה", באתר ONE‏, 10 באפריל 2022
↑  ברוך ממן: "גלזר לא יכול להמשיך לשחק", באתר ערוץ הספורט, 10 באפריל 2022
↑  "מתנצל בפני ממן, מקווה שזאת הפעם האחרונה", באתר ynet, 12 באפריל 2022
↑  תומר לוי, ‏רשמי: תמיר גלזר חתם לעונה בהפועל חיפה, באתר ערוץ הספורט, 11 באוגוסט 2022
↑  תומר חבז, ‏מתחזקת: תמיר גלזר הושאל לעונה להפועל חדרה, באתר ONE‏, 23 ביוני 2023
פליפה אנדרסון

פליפה אנדרסון פריירה גומש (בפורטוגזית: Felipe Anderson Pereira Gomes; נולד ב-15 באפריל 1993 בסנטה מריה שבמחוז הפדרלי של ברזיל), הוא כדורגלן ברזילאי המשחק בעמדת הקשר ההתקפי בקבוצת לאציו.
ביוגרפיה > תחילת הקריירה

אנדרסון החל את הקריירה שלו בגיל 6 במחלקת הנוער של CPMIND בסנטה מריה שבמחוז הפדרלי של ברזיל בה נולד. בשנת 2006 הוא עבר לפדרל FC, ומאוחר יותר באותה השנה עבר לגאמיניה FC. לאחר מספר הופעות מרשימות במועדון, עבר אנדרסון לשחק באסטרל EC. בשנת 2007 עבר אנדרסון למחלקת הנוער של קוריטיבה, ובקיץ של אותה שנה עבר למחלקת הנוער של סנטוס.
ביוגרפיה > סנטוס

לאחר מספר שנים במחלקת הנוער של סנטוס, עלה אנדרסון לסגל הבוגר של המועדון בשל מכת פציעות בחודש אוקטובר 2010. עם עלייתו לסגל הבוגר של המועדון, חתם אנדרסון על חוזה חדש במועדון עד לחודש יולי 2013. ב-6 באוקטובר ערך אנדרסון את הופעת הבכורה שלו במועדון, כשנכנס כמחליף בדקה ה-90 בניצחון 0–3 על פלומיננסה במסגרת המחזור ה-28 בליגת העל הברזילאית.
ב-11 בפברואר 2011 הבקיע אנדרסון את שער הבכורה שלו במועדון, שער בדקה ה-70 בניצחון 0–2 על נורואסטה במסגרת אליפות סאו פאולו. ב-7 בספטמבר הבקיע אנדרסון את שער הבכורה שלו בליגה, שער בדקה ה-77 בניצחון 1–2 על אוואי במסגרת המחזור ה-22. בעונה זו זכה אנדרסון עם סנטוס בגביע ליברטדורס, בו ערך הופעה אחת בשלב רבע הגמר. בחודש נובמבר חתם אנדרסון על חוזה חדש במועדון עד לשנת 2016.
בעונת 2012 זכה אנדרסון להזדמנויות רבות יותר בהרכב הראשון לצדו של ניימאר בשל פציעות של גאנסו ויכולת ירודה של אלאנו, אשר עזבו שניהם את סנטוס במהלך העונה. בנוסף, שיחק אנדרסון בשני משחקי גביע רקופה סודאמריקנה נגד אוניברסידד דה צ'ילה, בו זכתה קבוצתו. ב-31 בינואר 2013 קרסה עסקת העברתו ללאציו מהסרייה א' תמורת 7.5 מיליון אירו. בסך הכל ערך אנדרסון 62 הופעות ליגה במועדון, בהן הבקיע שבעה שערים.
ביוגרפיה > לאציו

ב-25 ביוני 2013 חתם אנדרסון בלאציו מהסרייה א', אשר שילמה עבורו 7.8 מיליון אירו, על חוזה לחמש שנים, בהן ישתכר ב-800 אלף אירו לעונה. ב-3 באוקטובר ערך אנדרסון את הופעת הבכורה שלו במועדון, כששיחק 79 דקות בתיקו 3-3 נגד טרבזונספור במסגרת המחזור השני בשלב הבתים של הליגה האירופית לעונת 2013/2014. ב-6 באוקטובר ערך אנדרסון את הופעת הבכורה שלו בסרייה א', כששיחק 59 דקות בתיקו 0-0 נגד פיורנטינה במסגרת המחזור השביעי. ב-28 בנובמבר הבקיע אנדרסון את שער הבכורה שלו במועדון, שער בדקה ה-56 בניצחון 0–2 על לגיה ורשה במסגרת המחזור החמישי בשלב הבתים של הליגה האירופית. בעונתו הראשונה במועדון ערך אנדרסון 13 הופעות ליגה בלבד.
בעונת 2014/2015 ביסס אנדרסון את מעמדו כשחקן חשוב בקבוצה. ב-7 בדצמבר 2014 הוא הבקיע את שער הבכורה שלו בליגה, שער בדקה ה-59 בניצחון 1–2 על פארמה במסגרת המחזור ה-14. בסך הכל ערך אנדרסון 32 הופעות ליגה, 23 מהן בהרכב הפותח, והבקיע עשרה שערים. ב-20 במאי 2015 שיחק אנדרסון בגמר הקופה איטליה, בו הפסידה לאציו ליובנטוס בתוצאה 1–2.
בחודש יולי 2015 פורסם כי אנדרסון לא ילבש עוד את חולצה מספר 7 אותה לבש בשתי עונותיו הראשונות במועדון, אלא יקבל את חולצה מספר 10. ב-8 באוגוסט הוא שיחק 87 דקות בהפסד 0–2 ליובנטוס בסופר קאפ האיטלקי. אנדרסון ערך 35 הופעות ליגה בעונת 2015/2016, בהן הבקיע שבעה שערים.
בעונת 2016/2017 ערך אנדרסון 35 הופעות ליגה נוספות, בהן הבקיע ארבעה שערים. ב-17 במאי 2017 שיחק אנדרסון בגמר הקופה איטליה, בו הפסידה לאציו ליובנטוס בתוצאה 0–2.
ביוגרפיה > וסטהאם יונייטד

ב-15 ביולי 2018 חתם אנדרסון בווסטהאם יונייטד מהפרמייר ליג תמורת 35 מיליון פאונד - סכום שיא עבור המועדון באותה התקופה. ב-12 באוגוסט ערך את הופעת הבכורה בקבוצה, בהפסד 0–4 לליברפול.
ביוגרפיה > פורטו

ב-6 באוקטובר 2020 הושאל אנדרסון לפורטו לעונה אחת.
ביוגרפיה > החזרה ללאציו

ב-16 ביולי 2021 הודיעה ווסטהאם יונייטד כי אנדרסון חוזר ללאציו בהעברה קבועה.
קריירה בינלאומית

ב-7 ביוני 2015 ערך אנדרסון את הופעת הבכורה שלו בנבחרת ברזיל, כשהחליף את פרד בדקה ה-83 בניצחון 0–2 על נבחרת מקסיקו במשחק ידידות.
בחודש יוני 2016 נכלל אנדרסון בסגל הנבחרת האולימפית של מולדתו לקראת ריו 2016. ב-20 באוגוסט הופיע אנדרסון בגמר נגד גרמניה באצטדיון המרקנה, בו ניצחה נבחרת ברזיל בתוצאה 4–5 בדו-קרב בעיטות עונשין וזכתה במדליית זהב לאחר תיקו 1-1 בתום הזמן החוקי.
תארים

אליפות סאו פאולו (2): 2011, 2012
גביע ליברטדורס (1): 2011
גביע רקופה סודאמריקנה (1): 2012
הסופר קאפ האיטלקי (1): 2017
מדליית זהב אולימפית (1): ריו 2016
הערות שוליים

↑  האתר הרשמי של פליפה אנדרסון (בפורטוגזית)
↑  'Tenho o estilo do Ganso', diz Felipe Anderson, nova promessa da Vila באתר Globo Esporte, ‏ 6 באוקטובר 2010 (בפורטוגזית)
↑  Novo “Menino da Vila”, Felipe Anderson chega a acordo e renova com o Santos באתר Placar, ‏ 5 בנובמבר 2011 (בפורטוגזית)
↑  Felipe Anderson & Andrea Poli Deals Fall Through באתר Forza Italian Football, ‏ 31 בינואר 2013 (באנגלית)
↑  Santos acerta transferência de Felipe Anderson para o Lazio por € 7,8 mi באתר Globo Esporte, ‏ 25 ביוני 2013 (בפורטוגזית)
↑  Lazio: Felipe Anderson saluta la maglia numero 7 באתר Calcio Mercato, ‏ 23 ביולי 2015 (באיטלקית)
↑  Felipe Anderson departs for Lazio | West Ham United, www.whufc.com (באנגלית)
↑  Neymar, Douglas Costa named in Brazil Olympics squad באתר ESPN, ‏ 29 ביוני 2016 (באנגלית)
↑  Neymar hands Brazil precious soccer gold medal באתר רויטרס, 21 באוגוסט 2016 (באנגלית)
| נבחרת ברזיל – אולימפיאדת ריו דה ז'ניירו 2016 (מדליית זהב) |
| --- | --- | --- |
|  1 וברטון •  2 זקה •  3 רודריגו קאיו •  4 מרקיניוס •  5 רנאטו אוגוסטו •  6 דוגלאס סנטוס •  7 לואן ויירה •  8 ראפיניה אלקנטרה •  9 גבריאל ברבוסה •  10 ניימאר •   11 גבריאל ז'סוס •  12 וולאס • 13 ויליאם •  14 לואן גארסיה • 15 רודריגו דוראדו • 16 טיאגו מאיה • 17 פליפה אנדרסון • 18 אואילסון • מאמן: רוז'ריו מיקאלה |  1 וברטון •  2 זקה •  3 רודריגו קאיו •  4 מרקיניוס •  5 רנאטו אוגוסטו •  6 דוגלאס סנטוס •  7 לואן ויירה •  8 ראפיניה אלקנטרה •  9 גבריאל ברבוסה •  10 ניימאר •   11 גבריאל ז'סוס •  12 וולאס • 13 ויליאם •  14 לואן גארסיה • 15 רודריגו דוראדו • 16 טיאגו מאיה • 17 פליפה אנדרסון • 18 אואילסון • מאמן: רוז'ריו מיקאלה | ברזיל |
1000 זמר ועוד זמר

|  מידע כללי |
| --- | --- |
 מאת:  תלמה אליגון ורפי פסחזון
 שפת המקור:  עברית
 סוגה:  שירה
 הוצאה
 הוצאה:  הוצאת כנרת
 תאריך הוצאה:  1981-1994
 סדרה
 סדרת ספרים:  1000 זמר ועוד זמר 1000 זמר ועוד זמר - חלק ב' 1000 זמר ועוד זמר - חלק ג' 1000 זמר ועוד זמר - שירי חג 1000 זמר ועוד זמר - שירים רוסיים 1000 זמר ועוד זמר - חלק ו'
 קישורים חיצוניים
 הספרייה הלאומית:  001124753
 
1000 זמר ועוד זמר היא סדרת אנתולוגיות מאת תלמה אליגון ורפי פסחזון, המקבצת שירי ארץ ישראל. הספרים החלו לצאת לאור בשנת 1981, כאשר הספר האחרון יצא בשנת 1994. הספרים מסודרים לפי נושאים. הספרים מספקים את התווים הראשונים של כל שיר ואת הסולם בו נוח לשיר אותו. בכל ספר כמאתיים שירים.
ספר ראשון

מחולק לתשעה נושאים, לפי המקצב שלהם. יצא לאור בשנת 1981.
ספר שני

ספר שמתמקד בשרים בצוותא. מחולק לתשעה פרקים: שירי נשמה, שירי ניחוח-הארץ, שירי שבת, שירי מסורת, שירים רוסיים, שירים שלא זוכרים את מילותיהם, שירים, שירים אחרי כוסית או שתיים, שירים של השעות הקטנות.
ספר רביעי

הספר מתמקד בשירי חגים. שירי החגים העבריים, פיוטים נוסח ספרד, פיוטים נוסח תימן, פיוטים נוסח אשכנז, שירים ארץ-ישראליים, שירי ילדים בגן ובבית ספר, שרים סביב שולחן בערבי שבת וערבי חג. יצר לאור בשנת 1985.
ספר חמישי

הספר מתמקד בשירים רוסיים.
הערות שוליים

↑  נתקבלו במערכת, מעריב, 14 באוגוסט 1987
ערך זה הוא קצרמרבנושא ספרים. אתם מוזמנים לתרום לוויקיפדיה ו.
חפץ בן יצליח

| --- | --- |
 לידה:  950 
 פטירה:  1000 (בגיל 50 בערך) 
 כינוי:  ר' חפץ בן יצליח, ר' חפץ אלוף, רבי חפץ גאון, חפץ אלוף, חפץ בן יצליח, חפץ גאון, למר חפץ אלוף 
 תקופת הפעילות:  ?–1000 
 השתייכות:  גאונים 
 חיבוריו:  ספר חפץ, והזהיר, ספר מצוות (רבי חפץ) 
 
רבי חפץ בן יצליח (גם רבי חפץ אלוף, ורבי חפץ גאון) מהגאונים, חי ופעל במחצית השנייה של המאה העשירית סוף תקופת הגאונים, מקום חייו ופעילותו אינן ידועים. חיבר ספר מצוות.
קורות חייו

כמעט ואין בידנו פרטים על קורות חייו או מקום פעילותו של רבי חפץ. הוא נזכר בתארים שונים כגון 'ראש כלה' או 'רבי חפץ גאון', וככל הנראה היה בתקופת סוף הגאונים. על פי רבי שלמה פרחון שמזכירו במחברת הערוך שחיבר, היה רבי חפץ עיוור: ”ורבינו חפץ סגי נהור ראש הישיבה אמר...” (מחברת הערוך שורש עמר ושורש קצע).
רבי חפץ נזכר בספרי הראשונים, כדוגמת הרי"ף, הרי"ץ גיאת, חובות הלבבות, האור זרוע, הגהות מיימוניות, הרמב"ם ועוד. בדרך כלל הוא נזכר בהקשר של ספר המצוות שחיבר על התרי"ג מצוות.
בהקדמה לספר הריקמה מזכיר אותו רבי יונה אבן ג'נאח בין הגאונים: ”ספרי החכמים הגאונים... כרב סעדיה ורב שרירא ורב האיי ורב שמואל בן חפני ראש הישיבה וחפץ ראש כלה.....”
חיבוריו > ספר המצוות

רבי חפץ חיבר ספר על מניין תרי"ג מצוות, בדומה לראשונים רבים. הרמב"ם מביאו בהקדמתו לספר המצוות שלו, ומאריך לחלוק עליו במה שמנה גם מצוות דרבנן כחלק ממניין תרי"ג מצוות.
הספר נכתב בערבית. עד לשנת 1912 לא היה ידוע על עותק של ספר זה ששרד. בשנת 1912 מצא ד"ר בן-ציון הלפר כשלושה רבעים מתוך הספר, בערבית, בין קטעי הגניזה הקהירית שנרכשו על ידי מרכז למחקרי יהדות מתקדמים (בשמו דאז: דרופסי קולג'), ארצות הברית. בשנת 1913 השלים הלפר את עריכת הקטעים, כולל תרגומם לעברית. ספר המצוות נזכר ברבים מספרי הראשונים. הרמב"ם במקומות אחדים מזכיר 'ספר מצוות' ללא פירוט למי כוונתו, ורבים סבורים שכוונתו לספר המצוות של רבי חפץ הרמב"ם אף כותב כי רב חפץ היה אחד הספרים שעליהם הסתמך בכתיבת פירוש המשנה בגרסתו הראשונה.
רבינו בחיי בהקדמתו לספרו 'חובות הלבבות מזכיר סוגי חיבורים שונים וביניהם כולל את רבי חפץ: ”והעניין השני לחבר ענייני המצוות על דרך קצרה או כולן, כספר רב חפץ בן יצליח זיכרונו לברכה; או מה שאנו חייבים בהן בזמן הזה, כהלכות פסוקות וגדולות והדומה להם; או חלק מחלקיהן כספרי קצת הגאונים, בתשובת שאלות במצוות הגוף ופסקי דינים”.
ספרו נזכר אף בספרו של רבי יהודה אבן בלעם, ונראה מדבריו שהספר היה מחולק לשערים. כמו כן מהרמב"ם בספר המצוות נראה, שהשער הראשון עסק במצוות הנוגעות לענייני דעת ומחקר.
חיבוריו > ספר חפץ

חכמי אשכנז הראשונים מהמאה ה-12 וה-11 מזכירים לעיתים חיבור בשם "ספר חפץ": לראשונה נזכר הספר בראב"ן, לאחריו הוא נזכר בראבי"ה, בסמ"ג, בשו"ת מהר"ם מרוטנבורג, בהגהות מיימוניות ובמרדכי. בעבר עלתה הסברה שמחבר 'ספר חפץ' הוא רבינו חננאל, השערה שהתקבלה על החיד"א, שאף כתבה בספרו שם הגדולים: ”ספר חפץ - חיבר רבינו חננאל בן רבינו חושיאל ומייתו ליה הראשונים ומיחסים אותו לרבינו חננאל כמו שכתב בהגהות מיימוניות... וכך כתב בסמ"ק...”.
לעומתם טוען שי"ר שמדובר בזיהוי שגוי, המבוסס על פענוח של ראשי התיבות 'ר"ח פסק בספר חפץ', כ”רבינו חננאל פסק בספר חפץ...”, אך הפענוח הנכון לראשי התבות הוא 'ר"ח' הוא רבי חפץ. גם מהר"ץ חיות הוכיח מדברי התוספות שמחברו של ספר חפץ הוא אינו רבנו חננאל.
בעקבות דחיית זיהויו של ספר חפץ עם רבינו חננאל, שיער שי"ר שמחברו הוא רב חפץ בן יצליח גאון. השערתו אומצה על ידי חוקרים רבים במשך תקופה ארוכה: ב. הלפר, אביגדור אפטוביצר, ובנימין מנשה לוין. אך שמואל אברהם פוזננסקי דחה את הייחוס לרב חפץ, ודעתו מקובלת כיום במחקר.
חיבוריו > ספר והזהיר

ספר 'והזהיר' מכיל קבצים של פסקי הלכה ושל דרשות על פי סדר הפרשות. חלק מקבצי ההלכה מתחילים במיליה "והזהיר" או "והזהיר הק'[דוש]" - ומכאן קיבל הספר את שמו.
מהדיר הספר, הרב ד"ר ישראל מאיר פריימן שאף קבע את שם הספר מייחסו לרבי חפץ אלוף. את ההוכחות לשם הספר ולייחוסו הוא מפרט במבוא לספר שמות, אך יש חולקים על ייחוס.
ספר מתיבות

יש דמיון רב בין קטעים רבים מספר חפץ לספר מתיבות, ולכן סבר אפטוביצר כי ספר חפץ וספר מתיבות הם ספר אחד. בהמשך התגלו דפים נוספים מספר חפץ, וגם בהם ישנו דף המקביל לספר מתיבות. אולם חוקרים אחרים סבורים שאלו שני ספרים נפרדים, וככל הנראה בעל ספר חפץ השתמש רבות בספר מתיבות לעריכת ספרו.
הערות שוליים

↑  ראו מאמרו של אפטוביצר בקישורים חיצוניים.
↑  ראו מחברת ב, שורש עמר באתר היברובוקס.
↑  ראו בהלכות הרי"ף מסכת חולין דף מז עמוד א בדפי הרי"ף
↑  ראו הלכות לולב לרי"ץ גיאת, מהדורת תשנ"ח עמוד קמ
↑  בהקדמתו, ראו להלן
↑  בסוף ההקדמה, וכן הזכירו ואת ספר המצוות שלו במה שכתב בשורש 'ראה', שהובא בספר 'כרם חמד' ראו כאן.
↑  מתוך דברי הספד שנשא עליו סיירוס אדלר בשנת 1924, ופורסמו ב-American Jewish Year Book (כרך 26, עמ' 471-459). זמין לעיון בארכיון אוניברסיטת סטנפורד בכתובת זו. וכן בארכיון כתב העת ב-Jstor (דורש רישום) בכתובת זו.
↑  הגר"י פערלא בספרו על הסמ"ג.
↑  שו"ת הרמב"ם סימן רי"ז מהדורת בלאו
↑  דברים ל' ב'.
↑  שורש י"ד.
↑  סימן ל וסימן קטו.
↑  סמ"ג לאוין קיא
↑  בהגהותיו על דברי התוספות במסכת בבא מציעא ד א.
↑  Danzig, Neil. "The First Discovered Leaves of Sefer Ḥefeṣ." The Jewish quarterly review (1991): 54-60.
↑  לדוגמה - בפתיחה לפרשת יתרו נאמר: "וישמע יתרו. והזהיר הקב״ה את ישראל על עשרת הדברות לשומרן ולעשותן", בפתיחה לפרשת משפטים: "והזהיר הק' למנות שופטים שדנין דין אמת לאמיתו".
↑  במבוא לספר שמות מפרט המהדיר דוגמאות המשוות בין ספר זה ובין חיבור אחר הנקרא בפי הראשונים "מדרש השכם", ומאריך להוכיח שמדובר שני ספרים נפרדים.
↑  יש לבדוק האם יש קשר בין מחבר והזהיר לבין חפץ בן יצליח שספר מצוות שלו שרד בחלקו ומצוי בידינו. ראו אנציקלופדיה דעת.
↑  שמחה אסף, תקופת הגאונים וספרותה, ירושלים תשט"ו, עמ' קסג, טוען כי החיבור נתחבר בארץ ישראל במאה העשירית
↑  שמחה עמנואל, מגנזי אירופה, חלק ראשון, ירושלים תשע"ו, עמ' 207-244
| --- | --- |
בקרת זהויות :  NLI: 987007262543805171  GND: 1089822138  ISNI: 0000 0000 6699 1282  LCCN: nr2003006702  NTA: 173118941  VIAF: 31938111   WorldCat (עם VIAF): 31938111
המוזיאון לתולדות יהודי פולין

| --- | --- |

המוזיאון לתולדות יהודי פולין   (מלפנים נראית האנדרטה לזכר מרד גטו ורשה)
המוזיאון לתולדות יהודי פולין   (מלפנים נראית האנדרטה לזכר מרד גטו ורשה)
 מידע כללי
 סוג:  מוזיאון היסטורי
 כתובת:  ורשה, פולין
 מיקום:  ורשה 
 מדינה:  פולין 
 מבקרים בשנה:  450,000
 הקמה ובנייה
 תקופת הבנייה:  ? – 2005 (נפתח באפריל 2013)
 תאריך פתיחה רשמי:  19 באפריל 2013 
 אדריכל:  ריינר מהלמקי (Rainer Mahlamäki),  אילמרי להדלמה (Ilmari Lahdelma)
 סגנון אדריכלי:  אדריכלות פוסט-מודרנית 
 קואורדינטות:  52°14′58″N 20°59′35″E﻿ / ﻿52.249444444444°N 20.993055555556°E﻿ / 52.249444444444; 20.993055555556
 http://www.jewishmuseum.org.pl
  (למפת ורשה מוגדלת) המוזיאון לתולדות יהודי פולין(למפת ורשה רגילה) המוזיאון לתולדות יהודי פולין
 
בנייה מחדש של בית הכנסת גוויזדץ במוזיאון
"ברחוב היהודי", תצוגה במוזיאון
אולם הכניסה למוזיאון
"המוזיאון שלי - עץ המשאלות" תצוגה במוזיאון
המוזיאון לתולדות יהודי פולין (בפולנית: Muzeum Historii Żydów Polskich) הוא מוזיאון השוכן בוורשה בירת פולין, המציג את ההיסטוריה של יהדות פולין.
המוזיאון ממוקם בשטח שבו נמצא בעבר גטו ורשה, במקום שבו ניצב בניין מפקדת היודנראט, ליד רחוב אנילביץ' ומול האנדרטה לזכר גיבורי גטו ורשה של הפסל נתן רפופורט.
הקמת המוזיאון

הרעיון להקים מוזיאון שיוקדש להיסטוריה של יהודי פולין נולד עוד ב-1997, וכבר באותה שנה הפשירה עיריית ורשה למטרה זו את השטח היחידי בתחומי הרובע היהודי לשעבר שנותר לא בנוי. המוזיאון נוסד רשמית בשנת 2005. ב-2007 החל לפעול המרכז החינוכי של המוזיאון, המארגן קורסים וסדנאות בפולין. ביוני 2007 נערך טקס הנחת אבן הפינה, במעמד נשיא פולין לך קצ'ינסקי ומכובדים אחרים. באפריל 2012, הקמת המוזיאון נקלעה למשבר ניהולי וכספי, לאחר שהיו חסרים כעשרה מיליון דולרים למימון השלמת המבנה.
עיריית ורשה וממשלת פולין כיסו כשני שלישים מהוצאות הבנייה, בשווי 60 מיליון דולר. תורמים שונים גייסו כ-30 מיליון דולר. בין התומכים בהקמת המוזיאון הייתה גם ממשלת גרמניה, שתרמה בשנים 2006–2007 חמישה מיליון אירו למטרה זו. המוזיאון נפתח לקהל באפריל 2013. שנה לאחר מכן ערך המוזיאון תחרות לעיצוב אנדרטה לחסידי אומות העולם הפולנים, אך לאחר שנבחרה הצעה זוכה, הוחלט לדחות אותה ולפנות לדני קרוון שיעצב את האתר. האנדרטה עתידה להיחנך בקיץ 2018 בצמוד לבניין המוזיאון[דרוש מקור][דרושה הבהרה].
בניין המוזיאון

בניין המוזיאון, מבנה מודרני עשוי אבן וזכוכית, תוכנן על ידי האדריכלים הפינים ריינר מהלמקי (Mahlamäki) ואילמרי להדלמה (Lahdelma).
האטרקציה המרכזית של הבניין היא הכניסה לאולם המרכזי. האולם המרכזי יוצר חומה גבוהה, גלית. החלל הריק מסמל את הסדקים בהיסטוריה של יהודי פולין. הוא דומה בצורתו לערוץ, אשר יכול גם להידמות לקריעת ים סוף של בני ישראל במצרים. במוזיאון כמעט 13,000 מטרים רבועים של שטח ובו, מלבד תערוכת הקבע, גם אולם רב תכליתי עם 480 מושבים, חדרי תצוגה זמניים, מרכז חינוך, מרכז מידע, חדר משחקים לילדים, בית קפה וחנות.
הערות שוליים

↑  אסתר זנדברג, במקום שבו ישב היודנראט, באתר הארץ, 31 במרץ 2005
1 2  רומן פריסטר, הקמת המוזיאון למורשת היהודית בפולין נקלעה לקשיים, באתר הארץ, 4 באפריל 2012
| --- | --- |
בקרת זהויות :  NLI: 987007313818705171  PLWABN: 9810643314605606  BIBSYS: 1560455408365  GND: 10145489-2  ISNI: 0000 0001 2308 9923  LCCN: no2008045968  NKC: zmp2017975926  VIAF: 140560599   WorldCat (עם VIAF): 140560599
פ.ק. יבלונץ

פ.ק. יָּבְּלוֹנֶץ (בצ'כית: FK Jablonec; נהגה: [ˈJablonɛts]) הוא מועדון כדורגל צ'כי הממוקם בעיר יבלונץ נאד ניסו (אנ'). המועדון הוקם בשנת 1945 ומשחק בליגה הבכירה בצ'כיה מאז 1994.
היסטוריה

את הופעת הבכורה שלו בליגה הבכירה ערך המועדון בעונת 1974/1975 בליגת העל הצ'כוסלובקית, אך בתום עונת 1975/1976 לאחר שתי עונת בלבד נשר המועדון בחזרה לליגת המשנה. המועדון העביר כמעט שני עשורים בליגת המשנה לפני ששב לליגה הבכירה, לאחר שזכה באליפות הליגה השנייה בעונת 1993/1994. בסיום עונת הבכורה המחודשת שלה בליגת העל סיימה יבלונץ במקום העשירי, אך כבר בעונתה השנייה עונת 1995/1996 הצליחה יבלונץ לסיים במקום השלישי בטבלה. בעונה שלאחר מכן הצליחה יבלונץ לשחזר את ההישג ולסיים במקום השלישי. מה שזיכה אותה בכרטיס לגביע אופ"א בעונת 1997/1998. המועדון עבר את קראבך האזרית בסיבוב הראשון, אך הודח בסיבוב השני בעקבות שערי חוץ לאחר צמד מפגשים עם ס.ק ארברו השוודית. באותה עונה זכה המועדון בגביע הצ'כי ובכך הבטיח עונה נוספת באירופה, הפעם בגביע אירופה למחזיקות גביע 1998/1999. בסיבוב הראשון התמודדה יבלונץ עם אפולון לימסול מחזיקת הגביע הקפריסאי אך הפסידה לה בדו-קרב פנדלים לאחר שכל קבוצה ניצחה בביתה בתוצאה 2–1.
בעונות שלאחר מכן המועדון לא הצליח לשחזר את ההצלחה, ודשדש במרכז הטבלה, אך בעונת 2006/2007 הגיע המועדון לגמר הגביע הצ'כי, ומכיוון שהיריבה שלו שגם זכתה בגביע ספרטה פראג העפילה לליגת האלופות באותה עונה. המועדון זכה בכרטיס לגביע אופ"א במקומה בעונת 2007/2008, שם הודחה בשלב המוקמות השני על ידי אוסטריה וינה האוסטרית.
עונת 2009/2010 הייתה עונת השיא של המועדון בליגה, כשהצליח לסיים במקום השני בטבלה, נקודה בלבד אחרי האלופה ספרטה פראג. כתוצאה מכך העפיל המועדון לליגה האירופית בעונת 2010/2011. שם הפסידה פעמיים לקבוצה הקפריסאית אפואל ניקוסיה והודחה. את עונת 2010/2011 סיימה יבלונץ במקום השלישי בליגה מה שזיכה אותה פעם נוספת בכרטיס לליגה האירופית בעונת 2011/2012 שם בסיבוב השני עבר המועדון את פלאמורטארי האלבנית לאחר ניצחון כפול, אך בסיבוב השלישי הודח המועדון לאחר צמד מפגשים עם א.ז. אלקמאר ההולנדית. עונה אחת לאחר מכן (2012/2013) הצליחה יבלונץ לזכות בגביע הצ'כי בפעם השנייה, והעפילה לליגה האירופית פעם נוספת בעונת 2013/2014. שוב הצליחה יבלונץ לנצח ניצחון כפול, הפעם את הקבוצה הנורווגית סטרומסגודסט, ושוב הודחה בסיבוב השלישי לאחר הפסד כפול, הפעם לריאל בטיס הספרדית. בסיום עונת 2014/2015 בליגה הצ'כית סיימה יבלונץ במקום השלישי בטבלה פעם נוספת, וזכתה בכרטיס לליגה האירופית עבור עונת 2015/2016. יבלונץ התחילה הפעם בסיבוב המוקדמות השלישי, ואף הצליחה לעבור אותו לראשונה בתולדותיה כשגברה בסיכום שני המפגשים על פ.צ. קופנהגן הדנית. אך בשלב הפלייאוף הפסידה לאייאקס אמסטרדם ההולנדית ולא הצליחה להעפיל לשלב הבתים. בשלוש השנים הבאות לא הצליחה יבלונץ להעפיל למסגרת האירופית, אך לאחר שסיימה במקום השלישי בליגה בעונת 2017/2018 העפילה יבלונץ לליגה האירופית בעונת 2018/2019. כשהפעם היא מעפילה ישירות לשלב הבתים, בפעם הראשונה בתולדותיה. את שלב הבתים סיימה יבלונץ במקום האחרון בבית עם 5 נקודות בזכות ניצחון ושתי תוצאות תיקו. החל מעונה זו החלה יבלונץ רצף של 4 עונות שבהן היא מעפילה לליגה האירופית אך לא מצליחה לשחזר את ההישג של הגעה לשלב הבתים. בעונת 2021/2022 כאמור העפילה יבלונץ שוב למוקדמות הליגה האירופית, היא הודחה שם על ידי סלטיק מסקוטלנד, אך בעקבות פתיחתה של הקונפרנס ליג, נשרה יבלונץ לשלב הפלייאוף בקונפרנס ליג. בשלב הפלייאוף ניצחה יבלונץ את קבוצת מ.ש.ק. ז'ילינה מסלובקיה והעפילה לשלב בתים אירופי בפעם השנייה בתולדותיה.
שמות היסטוריים

| שנה | שם מלא | שם מקוצר |
| --- | --- | --- |
| 1945 | Český sportovní klub Jablonec nad Nisou | ČSK Jablonec nad Nisou |
| 1948 | Sportovní klub Jablonec nad Nisou | SK Jablonec nad Nisou |
1955: Sokol Preciosa Jablonec nad Nisou
| 1960 | Tělovýchovná jednota Jiskra Jablonec nad Nisou | TJ Jiskra Jablonec nad Nisou |
| 1963 | Tělovýchovná jednota Liberecké automobilové závody Jablonec nad Nisou | TJ LIAZ Jablonec nad Nisou |
| 1993 | Tělovýchovná jednota Sklobižu Jablonec nad Nisou | TJ Sklobižu Jablonec nad Nisou |
| 1994 | Fotbalový klub Jablonec nad Nisou | FK Jablonec nad Nisou |
| 1998 | Fotbalový klub Jablonec 97 | FK Jablonec 97 |
| 2008 | Fotbalový klub BAUMIT Jablonec | FK Baumit Jablonec |
| 2015 | Fotbalový Klub Jablonec | FK Jablonec |